CELEX: 62017CN0391
Language: da
Date: 2017-06-30 00:00:00
Title: Sag C-391/17: Sag anlagt den 30. juni 2017 — Europa-Kommissionen mod Det Forenede Kongerige Storbritannien og Nordirland

25.9.2017   
            
            
               DA
            
            
               Den Europæiske Unions Tidende
            
            
               C 318/7
            
         Sag anlagt den 30. juni 2017 — Europa-Kommissionen mod Det Forenede Kongerige Storbritannien og Nordirland
   (Sag C-391/17)
   (2017/C 318/12)
   Processprog: engelsk
   
      Parter
   
   
      Sagsøger: Europa-Kommissionen (ved L. Flynn og A. Caeiros, som befuldmægtigede)
   
      Sagsøgte: Det Forenede Kongerige Storbritannien og Nordirland
   
      Sagsøgerens påstande
   
   
               —
            
            
               Det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til artikel 5 (efterfølgende artikel 10) i traktaten om oprettelse af Det Europæiske Fællesskab (nu artikel 4, stk. 3, i traktaten om Den Europæiske Union) ved ikke at yde erstatning for det tab af egne indtægter, der burde have været beregnet og stillet til rådighed for Unionens budget i henhold til artikel 2, 6, 10, 11 og 17 i forordning 1552/1989 (1) (artikel 2, 6, 10, 12 og 13 i forordning 609/2014 (2)), hvis der ikke var blevet udstedt eksportcertifikater i strid med artikel 101, stk. 2, i afgørelse 91/482/EØF (3) for import af aluminium fra Anguilla i 1999-2000.
            
         
               —
            
            
               Det Forenede Kongerige Storbritannien og Nordirland tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   
               1)
            
            
               I perioden fra marts 1999 til juni 2000 blev aluminium, med oprindelse i tredjelande og først blev importeret til Anguilla, efter reeksport fra Anguilla importeret til Italien. De anguillanske myndigheder havde tildelt de varer, der passerede Anguilla, et eksportforsendelsestillæg på 25 USD pr. kubikton (»transportstøtten«). Den af Anguilla tildelte »transportstøtte« for passerende varer, hvilken svarede til tilbagebetaling af toldudgifterne, ville medføre toldfrihed i tilfælde af reeksport fra Anguilla og import til EU. De anguillanske myndigheder anvendte fejlagtigt artikel 101, stk. 2, i afgørelse 91/482/EØF, da de udstedte eksportcertifikater, selv om betingelserne herfor ikke var opfyldt. Som følge af tilsidesættelsen af artikel 101, stk. 2, i afgørelse 91/482/EØF på grund af Anguillas fejlagtige udstedelse af eksportcertifikater blev Italien forhindret i at inddrive told i overensstemmelse med artikel 24 EF (nu artikel 29 TEUF).
            
         
               2)
            
            
               Det Forenede Kongerige er økonomisk ansvarlig for tabet af traditionelle egne indtægter forårsaget af eksportcertifikater, der er udstedt i strid med artikel 101, stk. 2, i afgørelse 91/482/EØF. Det Forenede Kongeriges myndigheder har ikke truffet alle nødvendige foranstaltninger til at beskytte Unionens økonomiske interesser og sikre, at afgørelse 91/482/EØF anvendes korrekt af Anguillas administration. Hver medlemsstat skal sikre, at dets oversøiske territorier anvender enhver retsakt, der gælder for dem, såsom afgørelse 91/842/EØF, korrekt, for effektivt at beskytte EU’s økonomiske interesser.
            
         
               3)
            
            
               Når en medlemsstats myndigheders handlinger eller undladelser medfører et tab af egne indtægter, skal Unionen godskrives et beløb svarende til de tabte egne indtægter. Det Forenede Kongerige skal derfor yde erstatning til Unionens budget for det samlede tab af egne indtægter og betale morarenter i henhold til artikel 11 i forordning nr. 1150/2000 (4).
            
         
      (1)  Rådets forordning (EØF, Euratom) nr. 1552/89 af 29.5.1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155, s. 1).
   
      (2)  Rådets forordning (EU, Euratom) nr. 609/2014 af 26.5.2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (omarbejdning) (EUT L 168, s. 39).
   
      (3)  Rådets afgørelse af 25.7.1991 om de oversøiske landes og territoriers associering med Det Europæiske Økonomiske Fællesskab (EFT L 263, s. 1).
   
      (4)  Rådets forordning (EF, Euratom) nr. 1150/2000 af 22.5.2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1).